Sporeplanter

I tradisjonell systematikk ble betegnelsen brukt om en parafyletisk samling av gruppene angitt i artikkelteksten.

Sporeplanter eller kryptogamer er et samlebegrep for landplanter som formerer seg ved hjelp av sporer.
Begrepet er lite brukt i dagens botanikk fordi sporeplanter ikke utgjør noen naturlig gruppe. Ikke desto mindre har de utviklet seg fra en felles stamform som har gitt opphav til to monofyletiske grupper; bryofytter (bladmoser, levermoser og nålkapselmoser) hvor gametofyttgenerasjonen er dominerende, og trakeofytter (karplanter) hvor sporofyttgenerasjonen er dominerende. Sistnevnte inkluderer også frøplantene, som formerer seg med frø i stedet for sporer.Phylogenomic Evidence for the Monophyly of Bryophytes and the Reductive Evolution of Stomata

En av egenskapene som skiller sporeplantene fra deres algeforfedre er at sporene (samt pollen hos frøplantene) har et motstandsdyktig ytre lag av sporopollenin, et materiale som beskytter mot blant annet uttørking og UV-stråler, og var en av de evolusjonære nyvinningene som var avgjørende for koloniseringen av land.Evolutionary development of the plant spore and pollen wall Det er funnet fossile sporer fra tidlig ordovicium for 480 millioner år siden, 25 millioner år etter landplantenes antatte opprinnelse for ca 505 millioner år siden i sen kambrium.Discovered: Fossilized Spores Suggestive of Early Land Plants Viktige grupper av tidlige sporeplanter vokste i grunne innsjøer, elvebredder og elvedeltaer, og fossiler av devonske sporeplanter finnes blant annet i devonfeltene i nordre Andrée Land – helt nord på Spitsbergen, som den gang befant seg ved ekvator.

De naturlige gruppene som hører inn under sporeplantene, hvorav noen også er karsporeplanter (med kar som transporterer vannet inne i planten), omfatter:
Bladmoser
Levermoser
Nålkapselmoser
Karsporeplanter:
Kråkefotplanter
Sneller
Bregneplanter:
Ormetunger
Psilotales
Marattiopsida
Egentlige bregner

 Referanser 

Kategori:Landplanter